CELEX: 32015R0281
Language: lt
Date: 2014-11-26 00:00:00
Title: 2014 m. lapkričio 26 d. Komisijos deleguotasis reglamentas (ES) 2015/281, kuriuo pakeičiami Europos Parlamento ir Tarybos reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I ir II priedai

25.2.2015   
            
            
               LT
            
            
               Europos Sąjungos oficialusis leidinys
            
            
               L 54/1
            
         KOMISIJOS DELEGUOTASIS REGLAMENTAS (ES) 2015/281
   2014 m. lapkričio 26 d.
   kuriuo pakeičiami Europos Parlamento ir Tarybos reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I ir II priedai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gruodžio 12 d. Europos Parlamento ir Tarybos reglamentą (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1), visų pirma į jo 77 straipsnį,
   kadangi:
   
               (1)
            
            
               Reglamentu (ES) Nr. 1215/2012 numatomas sprendimų, autentiškų dokumentų ir teisminių taikos sutarčių judėjimas Sąjungoje. Jis bus pradėtas taikyti nuo 2015 m. sausio 10 d.;
            
         
               (2)
            
            
               Reglamento (ES) Nr. 1215/2012 I ir II prieduose nustatyta pažymos dėl teismo sprendimo civilinėse ir komercinėse bylose forma ir pažymos dėl autentiško dokumento arba teisminės taikos sutarties civilinėse ir komercinėse bylose forma;
            
         
               (3)
            
            
               nuo 2014 m. sausio 1 d. Latvija įsivedė eurą. Todėl iš formų turi būti pašalintos visos nuorodos į buvusią Latvijos valiutą. Lietuva įsives eurą nuo 2015 m. sausio 1 d. Todėl iš formų turi būti pašalintos visos nuorodos į Lietuvos valiutą;
            
         
               (4)
            
            
               2013 m. liepos 1 d. į Sąjungą įstojo Kroatija. Todėl į formas turi būti įtrauktos nuorodos į Kroatiją ir jos valiutą;
            
         
               (5)
            
            
               pagal Protokolo (Nr. 22) dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvavo priimant Reglamentą (ES) Nr. 1215/2012 ir jis nėra jai privalomas ar taikomas;
            
         
               (6)
            
            
               tačiau vadovaudamasi Europos bendrijos ir Danijos susitarimo 3 straipsnio 2 dalimi, Danija 2012 m. gruodžio 20 d. laišku Komisijai pranešė (2) apie savo sprendimą įgyvendinti Reglamento (ES) Nr. 1215/2012 nuostatas. Todėl į formas turi būti įtrauktos nuorodos į Daniją ir jos valiutą;
            
         
               (7)
            
            
               siekiant aiškumo tikslinga pakeisti I ir II priedus;
            
         
               (8)
            
            
               todėl Reglamentas (ES) Nr. 1215/2012 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1215/2012 I ir II priedai pakeičiami šio reglamento priedu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir pagal Sutartis tiesiogiai taikomas valstybėse narėse.
      Priimta Briuselyje 2014 m. lapkričio 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 351, 2012 12 20, p. 1.
   
      (2)  OL L 79, 2013 3 21, p. 4.
   
      PRIEDAS
      „
            I PRIEDAS
            
               
            
               
            
               
            
               
         
         
            II PRIEDAS
            
               
            
               
            
               
         “